A migración entra l'ueste d'os turquemans lebó a la fundación en 1055 d'o soldanato Selchucida d'Irán. Quan os turquemans s'adrezoron t'Anatolia l'Imperio Bizantín reaccionó pero o selchucida Alp Arslán los esclafó en Menzikert en 1071. Os vencedors yeran de dos tipos, turquemans que buscaban pasturas y gazis u guerrers d'a fe que lebaban tiempo vivindo de saqueyar a muga con os cristians. Tanto os uns como os atros s'ixemenoron por Anatolia sin ser controlatos por selchucidas u bizantins. Se facioron os duenyos d'as zonas poco poblatas d'Anatolia central; bellas poblacions cristianas fuyoron, atrás se convirtioron a lo Islam y prenioron a luenga turquica.